

ΠΡΟΓΡΑΜΜΑ ΕΚΔΡΟΜΗΣ 07-09/06/2025

1η μέρα Σάββατο 07 Ιουνίου 2025:

Αναχώρηση από Κόρινθο με προορισμό τις Πηγές Αχέροντα κάνοντας τις απαραίτητες ενδιάμεσες στάσεις για ξεκούραση. Άφιξη στη Γλυκή, το πανέμορφο, καταπράσινο χωριό στις πηγές του Αχέροντα ποταμού. Οι αρχαίοι Έλληνες πίστευαν ότι στον Αχέροντα βρίσκονταν οι πύλες του Κάτω Κόσμου. Εδώ οδηγούσε τις ψυχές ο Ερμής, τις οποίες στη συνέχεια παραλάμβανε ο βαρκάρης-Χάροντας για να τις περάσει απέναντι, στην Αχερουσία Λίμνη, στα έγκατα της οποίας βρισκόταν το υποχθόνιο βασίλειο του Πλούτωνα-Άδη και της Περσεφόνης. Το απαράμιλλο κάλλος του ποταμού με τις αμέτρητες φυσικές του ομορφιές θα σας μαγέψει. Ελεύθερος χρόνος για βόλτα, φαγητό και δραστηριότητες (ιππασία, καγιάκ κτλ) σε ένα ειδυλλιακό τοπίο.  Δεν αρκεί απλά να τον δεις και να τον ακούσεις, πρέπει να τον διασχίσεις . Αυτό που δεν πρέπει να χάσετε με τίποτα είναι μια βαρκάδα στον ποταμό Αχέροντα. Ο βαρκάρης αναλαμβάνει και το ρόλο του ξεναγού στο μυθικό κόσμο του ποταμού. Η βαρκάδα ξεκινά με πορεία έξω από το κανάλι, για να δούμε την παραλία της Αμμουδιάς, τις θαλασσινές σπηλιές και τους εντυπωσιακούς σχηματισμούς των κάθετων βράχων που γκρεμίζονται απότομα στη θάλασσα.

Το απόγευμα κατευθυνόμαστε προς το νησί της Λευκάδας, όπου εκεί θα διανυκτερεύσουμε, με τα όμορφα χρωματιστά σπίτια, τις πανέμορφες παραλίες και τα υπέροχα τοπία. Τακτοποίηση στο ξενοδοχείο. Ελεύθερος χρόνος για ξεκούραση. Το βράδυ μπορείτε να χαρείτε την πόλη όπως εσείς επιθυμείτε. Διανυκτέρευση.

2η μέρα Κυριακή 08 Ιουνίου 2025:

Αναχώρηση μετά το πρωινό αναχώρηση για Σύβοτα. Στα Σύβοτα ή αλλιώς Ριβιέρα της Ηπείρου αντικρίζουμε έναν μικρό παράδεισο. Οι παραλίες είναι εξωτικές και τα απίστευτα γαλαζοπράσινα νερά θα σε κάνουν να αισθανθείς ότι είσαι σε κάποια παραλία του Ειρηνικού Ωκεανού. Τα Σύβοτα αποκαλούνται Φιορδ του Ιονίου για τους γραφικούς κολπίσκους του. Επίσης αποτελούν ένα στολίδι της Ηπείρου όπου το πράσινο συναντά το γαλάζιο του Ιονίου. Εδώ θα έχουμε ελεύθερο χρόνο για καφέ και προαιρετική κρουαζιέρα για όσους επιθυμούν να περιηγηθούν στα νησάκια των Συβότων (ατομικά έξοδα).

Έπειτα συνεχίζουμε για την κοσμοπολίτικη Πάργα, η Ριβιέρα της Ηπείρου. Μια γραφική πόλη χτισμένη αμφιθεατρικά σε έναν κόλπο, που περιβάλλεται από το Ιόνιο Πέλαγος. Η παλιά της πόλη διαθέτει χαρακτηριστική αρχιτεκτονική, πλακόστρωτα δρομάκια και πολύχρωμα αρχοντικά. Οι επισκέπτες μπορούν να απολαύσουν την εκπληκτική θέα από τα τείχη του κάστρου, να κάνουν ρομαντικές βόλτες στην προκυμαία και να απολαύσουν φαγητό και ποτό σε κομψά εστιατόρια και μπαρ.

Το απόγευμα επιστροφή στο ξενοδοχείο μας. Ελεύθερος χρόνος. Διανυκτέρευση.

3η μέρα Δευτέρα 09 Ιουνίου 2025:

Μετά το πρωινό αναχώρηση με τις βαλίτσες για να επισκεφτούμε την Ιερά Μονή Φανερωμένης  χτισμένη σε ένα ειδυλλιακό τοπίο με πανοραμική θέα στο Ιόνιο. Η μονή γιορτάζει τη Δευτέρα του Αγίου Πνεύματος με λαμπρές θρησκευτικές εκδηλώσεις, προσελκύοντας πλήθος πιστών από όλη την Ελλάδα.  Ιδρύθηκε το 1634 και είναι αφιερωμένη στην Κοίμηση της Θεοτόκου, την προστάτιδα του νησιού. ​

Ελεύθερος χρόνος για προσκύνημα και γνωριμία με την Μονή. Στην συνέχεια αφήνουμε πίσω το νησί της Λευκάδας και κατευθυνόμαστε προς το Μεσολόγγι όπου θα έχουμε ελεύθερο χρόνο για το μεσημεριανό μας φαγητό. Το Μεσολόγγι, γνωστό για την ηρωική Έξοδο και τη φυσική του ομορφιά, προσφέρει μοναδικές εικόνες με τα πελάδες (ξύλινα σπιτάκια πάνω στο νερό) και γεύσεις όπως αυγοτάραχο και φρέσκο ψάρι απ’ τη λιμνοθάλασσα. Ένας προορισμός που αγγίζει καρδιά και ουρανίσκο.

Το βράδυ άφιξη στην Κόρινθο έχοντας μαζέψει τις καλύτερες εντυπώσεις και εικόνες από το τριήμερο στην Ηπειρωτική και Δυτική Ελλάδα.

**Στην τιμή περιλαμβάνεται:**

* Μεταφορά με πούλμαν καθ’ όλη τη διάρκεια της εκδρομής σύμφωνα με το πρόγραμμα
* Δύο διανυκτερεύσεις στο ξενοδοχείο Ianos Hotel 3\* στο κέντρο της Λευκάδας
* Δύο πρωινά σε μπουφέ
* Αρχηγός Γραφείου
* ΦΠΑ

**Δεν περιλαμβάνεται:**

* Φόρος διαμονής στο ξενοδοχείο (5€ ανά δωμάτιο, ανά διανυκτέρευση), ο οποίος πληρώνεται απευθείας στο ξενοδοχείο
* Εισόδους σε μουσεία, αξιοθέατα, αρχαιολογικούς χώρους κ.ά.
* Ότι αναφέρεται ως προαιρετικό

**ΟΙ ΚΡΑΤΗΣΕΙΣ ΕΙΝΑΙ ΕΓΚΥΡΕΣ ΜΟΝΟ ΚΑΤΟΠΙΝ ΠΡΟΚΑΤΑΒΟΛΗΣ!**

**Το πρόγραμμα μπορεί να τροποποιηθεί από το γραφείο για την καλύτερη έκβασή του!**

**Τιμή εισιτηρίου: 155 € κατά άτομο σε δίκλινο δωμάτιο**

**Τιμή εισιτηρίου: 255€ κατά άτομο σε μονόκλινο δωμάτιο**